સામગ્રી: એ વ્યક્તિ જેને પોતાનો પ્રેમ ન મળતા તે રસ્તે જતી કોઈ પણ છોકરી સાથે પરિચય વિના શારીરિક સંબંધ બાંધવા માગે છે.

એટલે સુધી કે એક છોકરી ના પાડે તો તેને ચાકુની અણીએ તેનાં કપડાં ઉતારવાનું કહે છે.

તે અગાઉ પોતાની પહેલી પ્રેમિકા સાથે સાડા ચારસો વખત સેક્સ માણી ચૂક્યો છે અને હવે તે નથી તો પોતાની ગરમીને શાંત કરવા માટે ખુલ્લેઆમ પોતાના પૅન્ટમાં બરફ નાખે છે અને મર્દાનગીના પ્રદર્શન પર સિનેમાહૉલમાં લોકો હસીમજાક કરે છે.

તેલુગુ ફિલ્મ 'અર્જુન રેડ્ડી' પર આધારિત આ ફિલ્મ એવા પ્રેમીની કહાણી છે જેની પ્રેમિકાનો પરિવાર તેમના સંબંધોની વિરોધમાં છે અને પ્રેમિકાનાં જબરજસ્તી અન્ય વ્યક્તિ સાથે લગ્ન કરાવી દેવામાં આવે છે.

જંગલિયતનું સ્વરૂપ લેતો વિલાપ

ત્યારબાદ પ્રેમી 'કબીર સિંહ'નો વિલાપ જંગલિયતનું રૂપ લે છે. આ પાત્ર પહેલાંથી મહિલાઓને પોતાની જાગીર માનવાવાળું અને 'એ મારી નહીં તો કોઈની નહીં'ની માનસિકતા ધરાવે છે.

પ્રેમિકા હંમેશાં સલવાર કમીઝ અને દુપટ્ટો પહેરે છે અને કબીર સિંહ તેને ગળુ ઢાંકવાનું કહે છે. 

તે માત્ર 'તેની' છે એ સ્પષ્ટ કરવા માટે આખી કૉલેજને ધમકાવે છે. હોળીના તહેવાર પર સૌથી પહેલા તે જ તેને રંગ લગાવશે તેની માટે મોટી યોજના ઘડે છે. 

કબીર સિંહ તેની પ્રેમિકાને ત્યાં સુધી કહી દે છે કે તેનું કોઈ અસ્તિત્વ નથી અને કૉલેજમાં લોકો તેને લોકો માત્ર એ માટે ઓળખે છે, કેમ કે તે કબીર સિંહની પ્રેમિકા છે. 

ગમે ત્યાં દારૂ પીવો, સિગરેટનો ધુમાડો ઉડાવવો અને દિલ્હી જેવા 'અનઑર્થોડોક્સ' એટલે કે ખુલા વિચારો ધરાવતા શહેરમાં લગ્ન પહેલાં સામાન્યપણે સેક્સ કરવાનો માહોલ, એ બધું છળ છે.

આ ફિલ્મમાં કંઈ પણ પ્રગતિશીલ, નવી વિચારધારા જેવું કંઈ જ નથી. 

સભ્ય સમાજનો દબંગ

આ ફિલ્મનો હીરો પોતાની પ્રેમિકાને દરેક રીતે પોતાના કાબુમાં લેવા માગે છે અને નાપસંદ વાત થતાં ઉગ્ર સ્વભાવની આડમાં જંગલીપણા પર ઉતરી આવે છે. 

તેના પિતા સાથે દુર્વ્યવ્હાર કરે છે, પોતાના મિત્રો અને તેમના કામને ઓછું ગણાવે છે, પોતાની કૉલેજના ડીનનું અપમાન કરે છે, પોતાની દાદી પર ગુસ્સો કરે છે અને પોતાનાં ઘરમાં કામ કરતાં મહિલા કાચનો ગ્લાસ ભૂલથી તોડી નાખે છે, તો તેમને ચાર માળની સીડીઓથી દોડાવે છે. 

જોવા જઈએ તો કબીર સિંહ સભ્ય સમાજનો દબંગ છે. એક રીતે આ કૅરેક્ટર એક ગુંડાનું છે. 

પ્રેમ પામવાની જીદ અને ન મળવાની તકલીફ, બન્ને માત્ર બહાના છે. આ કૅરેક્ટરની હરકતોને યોગ્ય ગણાવવા માટે. તેને હીરો બનાવવા માટે. 

હિંદી ફિલ્મના હીરોને...\nઅગાઉની સામગ્રીનો સારાંશ નીચે મુજબ કરી શકાય છે:
ફિલ્મ 'કબીર સિંહ' પ્રેમની કહાણી નથી. આ એક માણસના પાગલપણાની કહાણી છે. કબીર સિંહનું પાગલપણું ઘૃણાસ્પદ છે. અને ફિલ્મ એ જ તિરસ્કૃત શખ્સને હીરો બનાવી દે છે.